Myy enemmän printtejä – uusi hinnoittelumalli markkinapaikalle

2. maaliskuuta otamme käyttöön markkinapaikan uuden hinnoittelumallin. Siitä alkaen saat kiinteän ja reilun palkkion jokaisesta myydystä printistä. Näin myyt jatkossa enemmän printtejä.

Uuden palkkiomallin käyttöönoton jälkeen jokaisella tuotetyypillä on yhdenmukainen printtihinta. Esimerkiksi Suomessa saat jokaisesta myydystä premium-hupparista kiinteänä korvauksena 6,50 € ja tavallisesta t-paidasta 3 €. Myös kaikille muille tuotetyypeille ja verkkotunnuksille olemme laskeneet optimaalisen printtihinnan yksityiskohtaisen markkinatutkimuksen pohjalta.

Mikä on uutta?

maaliskuuta 2020 alkaen printtien myyntiin sovelletaan seuraavaa:

Markkinapaikalla jokaisella tuotetyypillä on verkkotunnuskohtainen kiinteä printtihinta. Kaikkien markkinapaikkatuotteiden printtihinnat löytyvät tästä listasta.

Suunnittele itse -osiossa, jossa markkinapaikkaprinttisi niin ikään ovat tarjolla, saat könttäpalkkiona 3 € jokaisesta myydystä printistä. Palkkiosi ei siis ole riippuvainen tuotteesta, mutta sen suuruus voi vaihdella myyntimaan mukaan.

Tämä tekee hinnoistamme läpinäkyvämpiä ja vertailukelpoisempia. Jatkossa asiakkaiden on helpompi valita erityyppisistä tuotteista hintaa apuna käyttäen. Tavallinen t-paita on aina halvempi kuin korkealaatuisempi premium-t-paita. Markkinapaikasta tulee selkeämpi ja asiakkaamme löytävät nopeammin printteihisi sopivan tuotteen. Tämä vahvistaa luottamusta markkinapaikkaan ja varmistaa pitkällä tähtäimellä tyytyväisemmät asiakkaat, jotka ostavat enemmän ja haluavat tulla takaisin. Optimoitujen hintojen ansiosta näkymät myyntilukujesi kasvulle ovat mitä parhaimmat.

Näin hyödyt sinä

Uuden palkkiomallin avulla tulet myymään enemmän. Eikä sinun tarvitse tehdä juuri muuta kuin olla luova ja ladata printtejä palvelimelle. Me hoidamme loput puolestasi:

yli 150 tuotetyypin optimoitujen printtihintojen ansiosta olet hyvin kilpailukykyinen 18 maassa

laajojen markkinointitoimenpiteidemme myötä hyödyt markkinapaikkojemme suurista kävijämääristä

lukuisien uusien tuotteiden avulla tavoitamme yhdessä uusia ostajaryhmiä sinulle ja printeillesi

Uusia tuotteita – uusia kohderyhmiä

Uuden palkkiomallin ansiosta voimme vihdoin tuoda markkinoille uusia tuotetyyppejä, joiden tarjoaminen ei ollut mahdollista vanhan mallin kanssa. Vanhassa hinnoittelumallissa asetit jokaiselle printille kiinteän hinnan tuotetyypistä riippumatta. Painatus edullisiin tuotteisiin, kuten mukeihin, rintanappeihin yms., saattoi johtaa aivan liian kalliisiin myyntihintoihin. Uuden palkkiomallin avulla tältä vältytään.

Otetaan esimerkki: Koska pandaprinttisi on niin ihana, asetat sen printtihinnaksi 9 €. Yksittäinen tarra tällä printillä maksaisi lähetyskuluineen yli 10 €. Vaikka printti olisi kuinka ihastuttava, hinta saa asiakkaan etsimään pandatarraa jostain muualta – ja voi olla, että koko ostoskorin sisältö jää ostamatta. Uusien printtihintojen ohella laajennamme tuotevalikoimaamme uusilla, edullisilla tuotteilla. Näin tavoitamme uusia asiakasryhmiä, ja saatat myydä pandatarran lisäksi myös siihen sopivan mukin.

Toinen uuden palkkiomallin etu on psykologinen hinnoittelu. Alittamalla tiettyjä hintakynnyksiä tavoitamme erityisen hintatietoisia asiakkaita. Mainostamme tällaisia tarjouksia aggressiivisesti ja lisäämme siten liikennettä markkinapaikoillamme eri myyntimaissa. Sen seurauksena saat enemmän myyntimahdollisuuksia. Printtihinnat ja myyntihinnat voivat vaihdella eri myyntimaissa erilaisen ostovoiman takia.

Mitä tapahtuu alennuskampanjoille?

Kehitämme säännöllisesti alennuskampanjoita houkutellaksemme asiakkaita markkinapaikalle erityisillä ostokannustimilla – hakukonemarkkinoinnista arvoseteleihin, joita jaamme sosiaalisessa mediassa. Kokonainen tiimi huolehtii printtiesi markkinoinnista ja varmistaa, että kassasi kilisee.

Spreadshirt maksaa Ilmainen toimitus -alennuksen kokonaan omasta taskustaan. Se ei vaikuta sinun palkkioosi. Kaikkien muiden alennuskampanjoiden kustannuksiin osallistut tästä lähtien: jos asiakas lunastaa alennuskoodin, se vähennetään osittain sekä sinun että Spreadshirtin palkkiosta.

Esimerkki: –15 %:n alennus pienentää palkkiotasi 15 %:lla. Myös Spreadshirtin tulot jäävät 15 % pienemmiksi. Jos kyseessä on kiinteä alennus, osuutesi ostoskorin arvosta muunnetaan prosenteiksi. Otetaan esimerkiksi vaikka 5 €:n arvoseteli. Jos tuotteiden arvo on 50 €, palkkiosi pienenee 10 %:lla (5 € / 50 €). Jos tuotteiden arvo on 100 €, palkkiosi pienenee vain 5 %:lla (5 € / 100 €). Spreadshirtin tulot pienenevät tietenkin saman verran.

Mikä muuttuu ulkoisissa markkinapaikoissa?

Spreadshirtin markkinapaikan ja Suunnittele itse -osion ohella muita myyntikanavia ovat ulkoiset markkinapaikat, kuten Amazon ja eBay. Me huolehdimme printtiesi valinnasta, julkaisusta, optimoinnista ja markkinoinnista. Täällä markkinoinnista ja maksuista aiheutuvien lisäkustannusten vuoksi olemme määrittäneet ulkoisten markkinapaikkojen printtihinnat 15 % alhaisemmiksi kuin Spreadshirtin markkinapaikalla. Voit katsoa tarkat printtihinnat täältä.

Mitä tapahtuu seuraavaksi?

Uuden palkkiomallin myötä myös yleiset sopimusehtomme muuttuvat. Olemme jo lähettäneet sinulle uudet yleiset sopimusehdot sähköpostitse. Hyväksyäksesi muutokset sinun ei tarvitse tehdä mitään. Jos sinulla on muuta kysyttävää uudesta palkkiomallista, tutustu ensin UKK-osion vastauksiin tai blogiin. Foorumistamme löydät niin ikään nopeasti apua ensi alkuun.

Jos et hyväksy yleisiin sopimusehtoihin tehtyjä muutoksia, lähetä sähköpostia osoitteeseen opposition@spreadshirt.net. Ota huomioon: Jos esität vastalauseen, koko tilisi suljetaan. Maksamme jäljellä olevan hyvityksesi järjestelmäämme tallennetulle (PayPal-)tilille seuraavan kuukauden aikana.

Etkö löytänyt vielä vastausta kysymyksiisi? Ole yhteydessä aina ystävälliseen palvelutiimiimme. Autamme mielellämme.